Diari Oficial de la Generalitat Valenciana


Sumari del DOGV 4237, del 26-04-2002 (2002/4338)

RESOLUCIÓ de 16 d'abril de 2002, de les direccions generals de Centres Docents i d'Ordenació i Innovació Educativa i Política Lingüística per la qual s'establix el calendari i el procediment per a la inscripció, l'admissió i la matriculació de l'alumnat en els cicles formatius de grau superior, per al curs 2002/2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4237

Data del DOGV
:   26-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4338


Data del document
:   16-04-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * formació professional
    * alumnat
    * ensenyament professional
    * accés a l'educació

RESOLUCIÓ de 16 d'abril de 2002, de les direccions generals de Centres Docents i d'Ordenació i Innovació Educativa i Política Lingüística per la qual s'establix el calendari i el procediment per a la inscripció, l'admissió i la matriculació de l'alumnat en els cicles formatius de grau superior, per al curs 2002/2003. [2002/4338]
  
D'acord amb el que establixen els punts quint i octau de l'Orde de 12 d'abril de 2002, de la Conselleria de Cultura i Educació, per la qual es regula el procediment d'admissió de l'alumnat en els centres sostinguts amb fons públics per a cursar ensenyaments de Formació Professional Específica de Grau Superior, i en virtut de la facultat que els atorga la disposició final primera de la mencionada orde, les direccions generals de Centres Docents i d'Ordenació i Innovació Educativa i Política Lingüística, resolen:
  
Primer
  
Procés de matriculació ordinària:
  
1. Presentació de la sol·licitud d'admissió als cicles formatius de grau superior
  
El termini per a sol·licitar la inscripció als cicles formatius de grau superior, per al curs acadèmic 2002/2003, serà:
  
- Del 13 al 31 de maig, els dos inclosos.
  
L'alumnat que presente, del 13 al 31 de maig, la sol·licitud d'inscripció per a l'accés directe als cicles formatius de grau superior, haurà d'aportar, fins al dia 28 de juny de 2002 inclòs, els certificats acadèmics dels estudis acreditats per al dit accés directe.
  
L'alumnat que presente, del 13 al 31 de maig, la sol·licitud d'inscripció per a l'accés per prova als cicles formatius de grau superior, haurà d'aportar, fins al dia 4 de juliol de 2002, inclòs, el certificat acadèmic de superació de la prova amb la qualificació obtinguda en ella.
  
L'alumnat que presente, de l'11 al 23 d'abril, la sol·licitud d'inscripció per a realitzar la prova d'accés als cicles formatius de grau superior i posteriorment obtinga la titulació acadèmica que li permeta l'accés directe, haurà d'aportar obligatòriament, fins al dia 28 de juny de 2002 inclòs, els certificats acadèmics dels estudis acreditats per al dit accés directe, per a, en el cas d'haver realitzat i superat la corresponent prova d'accés, fer efectiva la renúncia a l'accés per prova establida en el punt 7 de la Resolució de 13 de febrer de 2002 (DOGV del 20 de febrer).
  
2. Assignació de places
  
Per a l'admissió de l'alumnat en els cicles formatius de grau superior, per al curs acadèmic 2002/2003, s'actuarà segons el calendari i procediment següents:
  
- Si el total de sol·licituds d'accés directe i per prova superada és igual o inferior al de places oferides, es farà pública la llista provisional d'admesos en el mateix centre. Dita llista provisional s'exposarà en el tauler d'anuncis del centre el dia 5 de juliol de 2002.
  
En cap cas els centres docents acumularan les places d'accés directe i les places d'accés per prova per a completar grups quan existisquen vacants en algun dels dos percentatges de reserva (80% i 20% respectivament), ja que esta funció correspon a les Comissions de Coordinació, segons establix el punt sext de l'Orde de 12 d'abril de 2002, de la Conselleria de Cultura i Educació, per la qual es regula l'admissió de l'alumnat en els centres sostinguts amb fons públics per a cursar ensenyaments de Formació Professional Específica de Grau Superior.
  
- Si hi ha més sol·licitants d'accés directe i per prova que places oferides en els respectius percentatges de reserva, s'elaboraran dos llistats d'admesos, un d'accés directe i un altre d'accés per prova. El llistat d'admesos/es d'accés directe s'ordenarà respectant les prioritats d'accés directe establides en el punt quint de l'Orde de 12 d'abril de 2002, de la Conselleria de Cultura i Educació, per la qual es regula el procediment d'admissió de l'alumnat en els centres sostinguts amb fons públics per a cursar ensenyaments de Formació Professional Específica de Grau Superior, i dins de cada grup en funció de l'expedient acadèmic. El llistat d'admesos/es a les places reservades per a l'accés per prova s'ordenarà en funció de les qualificacions obtingudes en ella.
  
- Els/les sol·licitants a qui no se'ls haja concedit plaça en les respectives quotes, figuraran en unes llistes de no admesos/es, ordenades segons la puntuació obtinguda. Estos llistats tindran, a tots els efectes, la consideració de llistes d'espera.
  
- El dia 10 de juliol de 2002 es farà pública la llista definitiva d'admesos/es en cada un dels grups de reserva, una vegada estudiades les reclamacions a les llistes provisionals.
  
3. Formalització de matrícula
  
Per a procedir a la matriculació de l'alumnat en cicles formatius de grau superior, per al curs 2002/2003, s'actuarà de la següent manera:
  
D'acord amb els grups autoritzats en cada centre, l'alumnat inscrit i admés en cada un dels grups de reserva (accés directe i accés per prova), formalitzarà la seua matrícula de l'11 al 17 de juliol de 2002, estos dos inclosos.
  
Les vacants produïdes per l'alumnat que, estant admés, no formalitze la matrícula de l'11 al 17 de juliol de 2002, seran cobertes per l'alumnat en llista d'espera, que es matricularà el dia 18 de juliol de 2002.
  
L'alumnat del primer curs, dels cicles formatius de grau superior del mateix centre, no subjecte al procés d'admissió, que en l'avaluació de la convocatòria ordinària de juny estiga, en condicions acadèmiques de promoció al segon curs o en condicions acadèmiques i per decisió de l'equip educatiu de NO promoció al segon curs, també formalitzarà la seua matrícula de l'11 al 17 de juliol de 2002.
  
L'alumnat del segon curs, dels cicles formatius de grau superior del mateix centre, no subjecte al procés d'admissió, que en l'avaluació de la convocatòria extraordinària de juny no haja superat mòduls del dit curs, la suma d'hores totals del qual siga major de 240 hores, també formalitzarà la seua matrícula de l'11 al 17 de juliol de 2002.
  
Els centres enviaran a les corresponents direccions territorials de Cultura i Educació les dos llistes de l'alumnat matriculat, ordenades segons els criteris indicats en el punt quint de la mencionada Orde de 12 d'abril de 2002 o en funció de les qualificacions obtingudes, segons es tracte d'alumnes d'accés directe o d'accés per prova, respectivament, des de l'endemà de la finalització del període de matrícula fins al dia 23 de juliol de 2002, estos dos inclosos.
  
Així mateix, les relacions de sol·licitants que no hagen obtingut plaça i formen part de les dos llistes d'espera mencionades, ordenades també segons els criteris indicats en el punt quint de la mencionada orde si es tracta d'alumnes d'accés directe, o bé ordenades segons les qualificacions obtingudes en el cas dels alumnes que hagen superat la prova d'accés, seran enviades pels centres receptors de les sol·licituds a les direccions territorials de Cultura i Educació de la seua província fins al dia 23 de juliol de 2002 inclòs, perquè les Comissions de Coordinació adjudiquen, abans del mes de setembre de 2002, les places que puguen quedar disponibles de les opcions sol·licitades.
  
Segon
  
Procés de matriculació extraordinari:
  
Les persones que per diverses causes hagen de presentar la sol·licitud d'admissió per a cursar un cicle formatiu de grau superior amb posterioritat als terminis de maig a juliol de 2002 previstos en la present resolució, podran fer-ho en aquells centres on no s'hagen cobert totes les places del corresponent cicle formatiu de grau superior, d'acord amb el següent calendari:
  
Presentació de sol·licituds:
  
Del 2 al 10 de setembre de 2002 (els dos inclosos).
  
Llista provisional d'admesos:
  
L'11 de setembre de 2002.
  
Reclamacions a la llista provisional:
  
Fins al 12 de setembre de 2002.
  
Resolució de reclamacions i publicació de la llista definitiva d'admesos:
  
El 13 de setembre de 2002.
  
Formalització de matrícula:
  
El 16 de setembre de 2002.
  
L'alumnat dels cicles formatius de grau superior del mateix centre, no subjecte al procés d'admissió, que estiga afectat per la convocatòria extraordinària de setembre, formalitzarà la seua matrícula el 16 de setembre de 2002.
  
Els centres remetran a les direccions territorials de Cultura i Educació, el dia 19 de setembre de 2002, una vegada finalitzat el període extraordinari, les llistes d'admessos i les llistes d'espera, separades per grups de reserva (accés directe i accés per prova).
  
Les Comissions de Coordinació, una vegada finalitzats els processos d'admissió, ordinari i extraordinari, i adjudicades les places d'acord amb les opcions elegides pels candidats, sumaran les vacants existents en els dos grups de reserva (per acumulació de les places reservades a l'accés directe i a l'accés per prova) i oferiran a les persones que encara no hagen obtingut plaça la relació de centres i cicles formatius de grau superior que disposen de dites vacants perquè, si ho desitgen, puguen sol·licitar-les en els respectius centres.